স্টাফ রিপোর্টার ॥ ২০ দলীয় জোটের অবরোধ কর্মসূচির ৬ষ্ট দিনে গতকাল হবিগঞ্জে পুলিশ-বিএনপি ব্যাপক সংঘর্ষ হয়েছে। সংঘর্ষে পুলিশসহ অন্তত ১৫ জন আহত হয়েছে। আহতদের মধ্যে বেশ কয়েকজন গুলিবিদ্ধ। এছাড়া গাড়ি ভাংচুরের ঘটনাও ঘটে। জেলা বিএনপির সাংগঠনিক সম্পাদক অ্যাডভোকেট এনামুল হক সেলিমকে আটকের চেষ্টার ঘটনাকে কেন্দ্র করে গতকাল দুপুর ২টার দিকে শহরের ঈদগাহ রোড এলাকায় বাইপাস সড়কে সংঘর্ষের সূত্রপাত হয়। পরে এ সংঘর্ষ ২নং পুল ও পোদ্দারবাড়ি এলাকায় ছড়িয়ে পড়ে। পুলিশ পরিস্থিতি নিয়ন্ত্রণে আনতে ২৫ রাউন্ড গুলি ছুড়ে। সংশ্লিষ্ট সূত্রে জানা গেছে, দুপুরে অবরোধের সমর্থনে শহরের ঈদগাহ রোড এলাকায় বাইপাস সড়কে জেলা বিএনপি সাংগঠনিক সম্পাদক অ্যাডভোকেট এনামুল হক সেলিমের নেতৃত্বে জেলা বিএনপি একটি মিছিল বের করা হয়। মিছিলটি ২নং পুল এলাকায় পৌছুলে ...